


ZAPISNIK
sa 33. sjednice Mjesnog odbora „Matko Laginja“ održane dana  28. veljače 2024.
33. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18, 00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

Prelazi se na verifikaciju Zapisnika 32. sjednice Vijeća Mjesnog odbora „Matko Laginja“.
Zapisnik s prethodne sjednice je jednoglasno verificiran.
Predsjednik predlaže dopunu dnevnog reda s točkom; Korištenje prostora Mjesnog odbora „Matko Laginja“

Vijeće bez rasprave jednoglasno donosi;


Dnevni red:
[bookmark: _Hlk103322994][bookmark: _Hlk103258837]1.  Izvješće o radu Mjesnog odbora „Matko Laginja“ u 2023., donošenje
2.  Program rada Mjesnog odbora „Matko Laginja“ u 2024., donošenje
3.  Korištenje prostora Mjesnog odbora „Matko Laginja“, donošenje zaključka
4.  Pitanja i prijedlozi



AD 1. Izvješće o radu Mjesnog odbora „Matko Laginja“ u 2023., donošenje
Nakon kraće rasprave Vijeće jednoglasno donosi;


IZVJEŠĆE O RADU

Vijeća Mjesnog odbora „Matko Laginja“ za  2023. godinu



 U 2023. godini  Vijeće Mjesnog odbora održalo je ukupno 12 sjednica. 
 U prostoru Mjesnog odbora „Matko Laginja“ 16. lipnja 2023. održan je Dan otvorenih vrata, tj. kvartovsko druženje s građanima. Pridružili su nam se građani i korisnici prostora Mjesnog odbora „Matko Laginja. 
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
.

PREDSJEDNIK VIJEĆA

Gđa. Ivana Ivušić 03. studenoga 2023. stavila je u mirovanje mandat članice Vijeća Mjesnog odbora u mirovanje te joj je prestala dužnost predsjednice 03. studenoga 2023. Za novog predsjednika Mjesnog odbora „Matko Laginja“ na 30. sjednici održanoj 15. studenoga 2023. izabran je gosp. Ivan Špoljarić.
 
Predsjednica i predsjednik redovito su sazivali sjednice Vijeća, predlagali dnevni red i predsjedavali na svim sjednicama.  Usko su surađivali s predsjednikom Vijeća Gradske četvrti Donji grad u sastavljanju dnevnog reda, te prisustvovali sastancima koordinacije za rad Vijeća mjesnih odbora. 


POTPREDSJEDNIK VIJEĆA

Gosp. Ivan Špoljarić na 30. sjednici održanoj 15. studenoga 2023. podnio je ostavku na dužnost potpredsjednika Vijeća Mjesnog odbora „Matko Laginja“. Za novu potpredsjednicu na istoj sjednici izabrana je Petra Rodik.

Pomagali su predsjednici i predsjedniku Vijeća, te obavljali i  sve poslove koji su im se povjerili. Sudjelovao  je u pripremi prioriteta za 2024. godinu.



ČLANOVI VIJEĆA

Gđa. Ivana Ivušić 03. studenoga 2023. stavila je mandat članice Vijeća Mjesnog odbora „Matko Laginja“ u mirovanje. Vijeće je nastavilo svoj rad s 4 člana.

Članovi Vijeća svoj rad su realizirali prvenstveno putem sjednica Vijeća na koje su se redovito odazivali.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.



ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području.
AD 2. .  Program rada Mjesnog odbora „Matko Laginja“ u 2024., donošenje


      Nakon kraće rasprave, Mjesni odbor „Matko Laginja“ jednoglasno donosi;

PROGRAM RADA VIJEĆA
MJESNOG ODBORA“ MATKO LAGINJA“
ZA 2024. GODINU


Na temelju Poslovnika i Pravila Vijeća Mjesnog odbora „Matko Laginja“, te sukladno Statutu Grada Zagreba, svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Matko Laginja“.

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Matko Laginja“
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće će donijeti Plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji.


Program rada Vijeće Mjesnog odbora „Matko Laginja“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.



AD 3. Korištenje prostora  Mjesnog odbora  „Matko Laginja“

       Gosp. Špoljarić obavještava  članove Vijeća da je stigao zahtjev Hrvatskog Pjevačkog zbora „Ivan pl. Zajc“ za jednokratno korištenje prostora Mjesnog odbora „ Matko Laginja“. Zbor bi prostor koristio jednokratno u terminu 19. ožujka 2024. od 19.00 – 22.00 sata.
 Nakon kraće rasprave Vijeće jednoglasno donosi;

Z A K L J U Č A K
o jednokratnom korištenju prostorija Mjesnog odbora „Matko Laginja”


1. Hrvatskom pjevačkom zboru „Ivan pl. Zajc“ odobrava se jednokratno korištenje dvorane u objektu mjesne samouprave, Zagreb, Laginjina 11, u terminu 19. ožujka 2024. od 19.00-22.00 sata.

2. Prostor iz točke 1. ovog zaključka koristit će Hrvatski pjevački zbor „Ivan pl. Zajc“  bez naknade.

3. Hrvatski pjevački zbor „Ivan pl. Zajc“ obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom

AD 4. Pitanja i prijedlozi

Pod ovom točkom nije bilo  pitanja i prijedloga.

Sjednica je završila u 18,40 sati.
Zapisnik vodio: Ivan Špoljarić	
 	                                                                           Predsjednik Vijeća Mjesnog odbora
                                                                                                        „Matko Laginja“  
[bookmark: _GoBack]                                                                                                             Ivan Špoljarić, v.r.
			     
KLASA: 024-08/24-003/417 
URBROJ: 251-13-11-1/006-24-02
Zagreb, 28. veljače 2024.



